VENDIM
Nr. 508, datë 27.10.2022

[bookmark: _GoBack]PËR MIRATIMIN E TARIFAVE TË SHËRBIMIT TË SHITJES SË UJIT ME SHUMICË PËR SHOQËRINË UJËSJELLËS-KANALIZIME DURRËS SHA

[bookmark: _Hlk114134757]Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime”, 

KOMISIONI KOMBËTAR RREGULLATOR,

Në mbledhjen e datës 27.10.2022, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e UK Durrës sh.a. për miratimin e tarifave të shërbimit të shitjes së ujit me shumicë, me anë të shkresës nr. 3938 prot., datë 30.6.2022, me lëndë “Kërkesë për nivel tarifor për shërbimin e shitjes së ujit me shumicë”, sipas përcaktimeve të parashikuara në ligjin nr. 8102, dhe vendimin nr. 539, të KKRR-së, 

VËREN SE: 

[bookmark: _Hlk14333638]1. Paraqitja e kërkesës së shoqërisë UK Durrës, për vendosjen e tarifave për kategorinë e shërbimit të shitjes së ujit me shumicë, është në përputhje me përcaktimet dhe procedurën e parashikuar në vendimin nr. 539, përveç shlyerjes së detyrimit vjetor për pagesën rregullatore, i cili vazhdon të mospaguhet për shkak se llogaritë bankare janë të bllokuara nga detyrimet e OSHEE-së.  KKRR-ja, me vendimin 324, datë 14.7.2022 vendosi fillimin e procedurës për shqyrtimin e aplikimit për propozimin e bërë nga UK Durrës për nivelin tarifor që i ofrohet UK Kurbin dhe UK Vorë. 
2. Ujësjellës-Kanalizime Durrës në dokumentacionin e paraqitur pranë ERRU-së me shkresë nr. 3938 prot., datë 30.6.2022 “Kërkesë për nivel tarifor për shërbimin e shitjes së ujit me shumicë”, propozon nivelet tarifore për UK Vorë dhe UK Kurbin, të cilave do t’u ofrojë këtë shërbim, sipas tabelës nr. 1. 

Tabela 1. Tarifat aktuale dhe të propozuara nga shoqëria 

	Kategoria e konsumatorëve
	Zona e shërbimit

	
	Tarifat aktuale
	Tarifat e propozuara
	Ndryshimi

	A. Shërbimi shitje uji me shumicë
	Lek/m3
	Lek/m3
	Lek/m3

	1. Shitje uji me shumicë UK Vorë
	0
	35
	+35

	2. Shitje uji me shumicë UK Kurbin
	0
	32
	+32


[bookmark: _Hlk69376945][bookmark: _Hlk18486285]
[bookmark: _Hlk18486201][bookmark: _Hlk60818676][bookmark: _Hlk525895083]3. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
[bookmark: _Hlk536622332]a) Shoqëria UK Durrës, në zbatim të vendimit nr. 302, datë 11.5.2022, “Për politikat kombëtare për riorganizimin e sektorit të furnizimit me ujë dhe largimit, trajtimit dhe përpunimit të ujërave të ndotura” do të krijohet si shoqëri rajonale dhe do të ketë në zonën e shërbimit bashkitë: Durrës, Krujë, Kavajë, Rrogozhinë, Shijak, prandaj kërkon t’i kalojë klientët që nuk i takojnë zonës së saj të shërbimit, UK-ve që u përkasin këto zona sipas bashkive. 
4. Gjatë procesit të analizës teknike-ekonomike sipas metodologjisë së llogaritjes së tarifave të përcaktuar në vendimin nr. 539, ERRU-ja ka kërkuar informacion të detajuar për secilën pikë furnizimi të ujit me shumicë, pasi UK Durrës vlerësohet se nuk i ka llogaritur në mënyrë të saktë kostot e shërbimit. 
5. Në vlerësimin e tarifave të propozuara dhe në analizën ekonomike-financiare, janë marrë në konsideratë përmbushja nga UK Durrës e kritereve të mëposhtme:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar;
d) kërkesave të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”, veçanërisht sa i takon detyrimit të shoqërisë UK Durrës për rishikim të tarifave pranë ERRU-së pas riorganizimit;
e) kërkesave të vendimit nr. 302, datë 11.5.2022, “Për politikat kombëtare për riorganizimin e sektorit të furnizimit me ujë dhe largimit, trajtimit dhe përpunimit të ujërave të ndotura”;
[bookmark: _Hlk114736288][bookmark: _Hlk526152854]f) orientimin drejt mbulimit të kostove totale për shërbimin e shitjes së ujit me shumicë;   
g) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
h) propozimin për miratimin e tarifave për herë të parë për shërbimin e shitjes së ujit me shumicë për UK Vorë dhe UK Kurbin, ERRU-ja e gjen të justifikuar, por jo në nivelin e propozuar nga shoqëria, referuar analizës tekniko-ekonomike. 
6. Në bazë të analizës, verifikimeve dhe komunikimit me stafin drejtues të shoqërisë ERRU-ja ka vendosur detyra për t’u realizuar nga UK Durrës:
[bookmark: _Hlk8043173]a) të pasqyrojë kostot operative të shërbimit të shitjes së ujit me shumicë në mënyrë të veçuar në sistemet kontabël;
b) UK Durrës të mbajë sistemet e informacionit për asetet me të gjitha të dhënat për to, të hartojë planin e menaxhimit të aseteve dhe të mbajë në sistemet e kontabilitetit, kostot e amortizimit të aseteve të ndara për secilin shërbim; 
c) të mirëmbajë sisteme të informacionit teknik dhe financiar në përputhje me metodologjinë e vendosjes së tarifave që të mundësohet verifikimi i të dhënave;
d) të angazhohet për zhbllokimin e llogarive bankare lidhur me detyrimet e OSHEE-së, në mënyrë që të kryejë pagesën rregullatore.
Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë të miratuar me vendim nr. 539, datë 30.12.2022, “Për miratimin e metodologjisë dhe procedurës për miratimin e tarifave të shërbimeve ujësjellës kanalizime”, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Durrës, si më poshtë: 

Tabela 2. Tarifat e miratuara nga ERRU-ja për shoqërinë UK Durrës
	Kategoria e konsumatorëve
	Tarifat sipas vendimit për secilën UK

	A. Shërbimi shitje uji me shumicë
	Lek/m3

	1. Shitje uji me shumicë UK Vorë
	29

	2. Shitje uji me shumicë UK Kurbin
	28



2. Ky vendim hyn në fuqi më datë 1.11.2022 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani



